ai4bharat/Pralekha huggingface dataset:
اسٹیل کی وزارت
فولاد کے مرکزی وزیر نے اسٹیل کے سرمایہ اخراجات  کا جائزہ لیا ؛ پرجیکٹ کاموں کی بروقت تکمیل کی اہمیت پر زور دیا گیا
اسٹیل کے مرکزی وزیر جناب رام چندر پرساد سنگھ نے آج ایک میٹنگ کی صدارت کی جس میں اسٹیل سی پی ایس ای کے سال 22-2021 کے لئے 13,300 کروڑ روپے کے سالانہ ہدف کے برخلاف اسٹیل سی پی ایس ای کے ذریعہ سرمایہ اخراجات کی پیش رفت کا جائزہ لیا گیا۔ فولاد اور دیہی ترقی کے وزیر فگن سنگھ کلستے، اسٹیل سی پی ایس ای یعنی ایس اے آئی ایل، این ایم ڈی سی، آر آئی این ایل، کے آئی او سی ایل، ایم او آئی ایل اور ایم ای سی او این کے سی ایم ڈی نیز فولاد کی وزارت کے سینئر افسروں نے میٹنگ میں شرکت کی ۔ مرکزی وزیر نے اسٹیل سی پی ایس ای کی کیپیکس پروجیکٹوں کی پیشرفت کا جائزہ لیا اور ایک بار پھر پروجیکٹ کے کاموں کی بروقت تکمیل کی اہمیت پر زور دیا۔ انہوں نے طے شدہ مدت کے پروجیکٹ کی عمل آوری کے لئے یومیہ نشانے طے کرنے اور کڑی نگرانی کرنے کی صلاح دی۔ نشانے کی یہ حصولیابی کام کرنے کی تحریک دے گی، بھارت کی اسٹیل کی پیداوار اور ترقی میں اضافہ کرے گی۔ انہوں نے سی ایم ڈی کو یہ یقینی بنانے کی کوششوں کو دوگنا کرنے کی ہدایات دیں کہ سال 22-2021 کے پروجیکٹوں کے سنگ میل کو حاصل کرنے میں کسی بھی طرح کی کوئی پریشانی پیدا نہ ہو۔
فولاد کے وزیر نے پرائویٹ سیکٹر کے تحت کام کرنے والے اداروں پی ایس یو ز کے کے ذریعہ سال 22-2021 میں نومبر تک کئے گئے سرمایہ اخراجات کا جائزہ لیا۔ جناب سنگھ نے سی ایم ڈی کو نشانہ حاصل کرنے میں آرہی کمی کو پورا کرنے کے لئے مالی سال کی باقی ماندہ مدت کے لئے یومیہ بنیاد پر منصوبہ تیار کرنے کی صلاح دی۔
بجلی کی وزارت
حکومت ہند کی جانب سے بجلی کی نقل و حرکت کو فروغ دینے اور چارجنگ اسٹیشنوں کی تعداد بڑھانے کے لیے مختلف اقدامات
بی ای ای کے اعداد و شمار کے مطابق، اس وقت ملک میں 5254 پبلک چارجنگ اسٹیشنز  کام کر رہے ہیں
حکومت ہند نے بجلی کی نقل و حرکت کو فروغ دینے کے لیے کئی اقدامات کیے ہیں جن میں الیکٹرک گاڑیوں کے لیے چارجنگ انفراسٹرکچر شامل ہے۔ ملک بھر میں چارجنگ اسٹیشنوں کی تعداد بڑھانے کے لیے درج ذیل اقدامات کیے گئے ہیں۔
بجلی کی وزارت نے وضاحت جاری کی ہے کہ الیکٹرک گاڑیوں کی بیٹریوں کو چارجنگ اسٹیشن کے ذریعے چارج کرنے کے لیے کسی لائسنس کی ضرورت نہیں ہے۔
سنٹرل الیکٹرسٹی اتھارٹی  نے گرڈ کنیکٹیویٹی اور چارجنگ اسٹیشنوں کے لیے سپلائی کی حفاظت سے متعلق تکنیکی معیارات سے متعلق ضوابط میں ترامیم جاری کی ہیں۔
ملک میں ای-موبلٹی کی منتقلی کو تیز کرنے کے لیے بجلی کی وزارت نے 14.01.2022  کو چارجنگ انفراسٹرکچر کے لیے نظرثانی شدہ جامع رہنما خطوط اور معیارات جاری کیے ہیں۔
بیورو آف انرجی ایفیشنسی  کو مرکزی نوڈل ایجنسی کے طور پر منتخب کیا گیا ہے تاکہ برقی گاڑیوں کے چارجنگ انفراسٹرکچر کو فروغ دینے کے لیے مختلف اقدامات کیے جائیں۔
بجلی کی وزارت نے سڑک ٹرانسپورٹ اور شاہراہوں کی وزارت، بھاری صنعتوں کی وزارت اور نیتی آیوگ کے ساتھ مل کر 19.02.2021 کو ملک گیر "گو الیکٹرک" مہم شروع کی ہے تاکہ عام لوگوں کو الیکٹرک گاڑیوں کے فوائد سے آگاہ کیا جا سکے۔
پبلک چارجنگ اسٹیشنوں کی تنصیب کے لیے بیورو آف انرجی ایفیشنسی  نے 9 بڑے شہروں کے لیے ایکشن پلان تیار کیا ہے۔ ابتدائی تخمینوں کے مطابق، 2030 تک ان شہروں میں کل 46,397 پبلک چارجنگ اسٹیشنز  کو ہدف بنایا جا رہا ہے۔
تمام مرکزی وزارتوں اور ریاستی حکومتوں سے درخواست کی گئی ہے کہ وہ تبدیلی کی نقل و حرکت پر حکومت ہند کی پہل میں شامل ہوں اور اپنی سرکاری گاڑیوں کے بیڑے کو موجودہ پٹرول/ڈیزل گاڑیوں سے الیکٹرک گاڑیوں میں تبدیل کریں۔
ہاؤسنگ اور شہری امور کی وزارت نے ماڈل بلڈنگ کے ضمنی قوانین اور شہری اور علاقائی ترقی کے منصوبوں میں ترامیم جاری کی ہیں، الیکٹرک گاڑیوں کے لیے چارجنگ انفراسٹرکچر کے حوالے سے تشکیل اور عمل درآمد کے رہنما خطوط جاری کیے ہیں۔
بیورو آف انرجی ایفیشنسی  کے پاس دستیاب ڈیٹا کے مطابق، ملک میں اس وقت 5254 پبلک چارجنگ اسٹیشنز  کام کر رہے ہیں۔
یہ معلومات بجلی اور ایم این آر ای کے مرکزی وزیر جناب آر کے سنگھ نے کل لوک سبھا میں ایک تحریری جواب میں دی۔
وزارات ثقافت
پردھان منتری سنگراہالیہ میں اس کے افتتاح کے بعد سے دو مہینے کے اندر اندر 50 ہزار سے زیادہ لوگ اسے دیکھنے کے لیے آئے
نئی دہلی،29جون، 2022/ پردھان منتری سنگراہالیہ یں اس کے افتتاح کے بعد سے دو مہینے کے اندر اندر بھارت اور دنیا بھر سے 50 ہزار سے زیادہ لوگ اسے دیکھنے کے لیےآئے۔ پردھان منتری سنگراہالیہ کا افتتاح 21 اپریل 2022 کو کیا گیا تھا ۔
افتتاح کے دو ماہ کے اندر اندر اس میوزیم کو بہت سی اہم شخصیتوں نے دیکھا جن میں صدر جمہوریہ ہند جناب رام ناتھ کووند ، نائب صدر جمہوریہ جناب ایم اینکیا نائیڈو، بھارت کے چیف جسٹس ، لوک سبھا کے اسپیکر، مرکزی وزراء ، مختلف ریاستوں کے گورنرز ، وزرائے اعلیٰ ، سپریم کورٹ کے ججز ، ہائی کورٹ کے چیف جسٹس ، لیفٹیننٹ گورنراور مرکز کے زیر انتظام علاقوں کے ایڈمنسٹریٹرز شامل ہیں۔
اسے دیکھنے آنے والے لوگوں کا تعلق سماج کے سبھی طبقوں اور سبھی عمر کے لوگوں سے ہے۔ فیملی گروپ ، سیاحوں کے گروپ ، نوجوان ، معذور افراد اور اسکول و کالج گروپ اس سنگراہالیہ میں اکثر آتے ہیں۔ تصویر /اپنی پسند کے وزیراعظم کے ساتھ چہل قدمی اور ہیلی کاپٹر کی سواری جیسی خصوصیات میں لوگ زبردست دلچسپی لیتے ہیں اور یہ تقریباً روزانہ ہی بک رہتا ہے۔
سنگراہالیہ بھارت کے ہر ایک وزیراعظم کے لیے ایک خراج عقیدت ہے اور ایک بیانیہ ہے کہ کس طرح ہر ایک نے پچھلے 75 برس کے دوران ہمارے ملک کو ترقی دی۔
میوزیم سے ہمیں آزادی کے بعد بھارت کی ایک جامع ، بامقصد اور دلچسپ داستان پتا چلتی ہے یہ داستان ٹکنالوجی پر مبنی ہے جیسے ہالو گرام ، ورچوئل ریئلٹی ، آگمینٹیو ریئلٹی ، انٹر ایکٹیو کیوسک ، کمپیوٹرائزڈ کائنیٹک مجسمے ، اسمارٹ فون ایپ، انٹرایکٹیو اسکرین اور تجرباتی تنصیبات وغیرہ ۔
رائے حاصل کرنے میں ایک بڑی اکثریت نے اسے ایک ناقبل فراموش تجربہ قرار دیا ۔ یہ پوچھے جانے پر کہ وہ سنگراہالیہ میں کیا کشش محسوس کرتے ہیں۔ زیادہ تر لوگوں نے بتایا کہ وہ اپنے وزرائے اعظم کی زندگیوں اور تعاون کے بارے میں جاننا چاہتے ہیں اور ان کے ذریعے آزادی کے بعد بھارت کی تعریف جاننا چاہتےہیں۔ یہاں آنے والوں خاص طور پر کالج کے طلبا نے یہ پایا کہ آثار قدیمہ کے دستاویزات ، خط و کتابت ، اخبارات اور تاریخی فوٹوگراف ، ایک تصدیق شدہ معلومات کا وسیلہ ہے۔
صدر جمہوریہ ہندجناب رام ناتھ کووند نے اپنے پیغام میں اعتماد ظاہر کیا کہ ہمارے دیش واسی سوادھین بھارت کے آدرشوں سے پربھاوت ہوں گے، راشٹریہ گورو کا انوبھو کریں گے ، تتھا اور بھی بہتر سماج ، دیش تتھا وشو نرمان کے پرتی پریرت ہوتے رہیں گے۔
۔۔۔
ش ح ۔ اس۔ ت ح ۔
U - 7094
(Visitor Counter : 91
امور صارفین، خوراک اور عوامی تقسیم کی وزارت
او ایم ایس ایس کے تحت 22 ریاستوں میں فوڈ کارپوریشن آف انڈیا کے ذریعہ ای نیلامی کے پہلے دن 8.88 ایل ایم ٹی گیہوں فروخت ہوئی
پہلی ای نیلامی میں 1100 سے زیادہ بولی دہندگان نے حصہ لیا
فوڈ کارپوریشن آف انڈیا نے یکم فروری 2023 کو پہلی ای نیلامی میں اوپن مارکیٹ سیل اسکیم  کے تحت مختلف راستوں کے ذریعے سنٹرل پول اسٹاک سے گندم کی ای نیلامی کے لیے مختص 25 ایل ایم ٹی گندم کے اسٹاک میں سے 22.0 یل ایم ٹی کی پیشکش کی۔ پہلی ای نیلامی میں حصہ لینے کے لیے 1100 بولی دہندگان آگے آئے۔ ای نیلامی کے پہلے دن 22 ریاستوں میں 8.88 یل ایم ٹی کی مقدار فروخت ہوئی۔
راجستھان میں، نیلامی بولی 02.02.2023 کو منعقد کی جائے گی۔
ای نیلامی کے ذریعے گندم کی مزید فروخت مارچ 2023 کے دوسرے ہفتے تک ہر بدھ کو ملک بھر میں جاری رہے گی۔
حکومت ہند نے 3 ایل ایم ٹی گندم ، سرکاری خدمات کی کمپنیاں/امداد باہمی کی انجمنیں/فیڈریشنز جیسے کیندریہ بھنڈار، این سی سی ایف اور نافیڈ کے حق میں گندم کو آٹے میں تبدیل کرنے کے لیے 2350 روپئے فی کوئنٹل کی رعایتی شرح پر ای نیلامی کے بغیر فروخت کے لیے محفوظ کر رکھی ہے اور اسے 29.50 روپئے فی کلوگرام کی زیادہ سے زیادہ خوردہ قیمت پر عوام کو پیش کیا جاتا ہے ۔ این سی سی ایف کو 07 ریاستوں میں مذکورہ اسکیم کے تحت 50000 ایم ٹی گندم کا ذخیرہ اٹھانے کی اجازت دی گئی ہے۔ پورے ملک میں آٹے کی قیمت کو کم کرنے کے لیے اس اسکیم کے تحت 1 ایل ایم ٹی گندم نافیڈ کو اور 1 ایل ایم ٹی گندم کیندریہ بھنڈار کو دی گئی ہے۔
او ایم ایس سی  اسکیم کے ذریعے 30 ایل ایم ٹی گندم کو دو ماہ کے اندر متعدد چینلز کے ذریعے مارکیٹ میں اتارنے سے گندم اور آٹے کی بڑھتی ہوئی قیمتوں پر فوری اثر پڑے گا اور اس سے بڑھتی ہوئی قیمتوں پر قابو پانے میں مدد ملے گی اور عام آدمی کو بہت کچھ راحت میسر آئے گی۔
ملک میں گندم اور آٹے کی بڑھتی ہوئی قیمتوں کے مسئلے سے نمٹنے کے لیے، وزیر داخلہ جناب امت شاہ کی سربراہی میں وزراء کے گروپ نے کچھ سفارشات پیش کی ہیں جن پر خوراک اور تقسیم عامہ کے محکمہ کی طرف سے عمل درآمد کیا جارہا ہے۔
کامرس اور صنعت کی وزارتہ
راست غیر ملکی سرمایہ کاری کا بہاؤ
نئی دہلی، 20 اکتوبر 2020/ راست غیر ملکی سرمایہ کاری  اقتصادی ترقی کا ایک اہم چلا نے والا  ہے۔ یہ ہندستان کی معاشی ترقی کے غیر قرض مالی معاشی کاایک اہم ذریعہ ہے۔ حکومت کی ہمیشہ سے ہے یہ کوشش رہی ہے کہ وہ ایک اہل اورسرمایہ کاروں کے مطابق ایف ڈی آئی پالیسی نافذ کرے۔ یہ سب کرنے کا اہم مقصد ایف ڈی آئی پالیسی کو سرما یہ کاروں کے اور زیادہ مطابق اور ہم آہنگ بنانا نیز ملک میں سرمایہ کاری کے بہاؤ میں رکاوٹ ڈالنے والی پالیسی ساز اڑچنوں کو دور کرنا ہے۔ گزشتہ چھ برسوں کے دوران اس سمیت میں اٹھائے گئے قدموں کے نتیجے میں ملک میں ایف ڈی آئی کے بہاؤ کی بڑھتی ہوئی مقدار سے واضح ہے۔ ایف ڈی آئی میں آسانی کے راستے پر بڑھتے ہوئے حکومت نے مختلف علاقے میں ایف ڈی آئی سے متعلق سدھار کئے ہیں۔ ایف ڈی آئی نے پالیسی ساز سدھارو سرمایہ کاری میں آسانی اور کاروبار کرنے میں آسانی کے مورچوں پر حکومت کے ذریعہ کئے گئے مختلف طریقوں اور اقدام کی وجہ سے ملک میں ایف ڈی آئی کا بہاؤ بڑھایا ہے،۔ ہندستان میں راست غیر ملکی سرمایہ کاری کے میدان میں درج ذیل رجحان سرمایہ کاروں کے درمیان ایک پسندیدہ مقصد کے طو رپر اس کی صورتحا ل کی تصدیق کرتے ہیں۔
1۔ گزشتہ چھ سالوں کی مدت  میں
- کل راست غیر ملکی سرمایہ میں 55 فی صد کا اضافہ، یعنی 2008 سے 2014 میں 231.37 بلین امریکی ڈالر سے بڑھ کر 2014سے 20 میں 5558.29 بلین امریکی ڈالر ہوا ۔
- ایف ڈی آئی ایکویٹی بہاؤ میں 14-2008 کے دوران 160.46 بلین امریکی ڈالر سے 7 فی صد بڑھ کر 252.42 بلین امریکی ڈالر  ہوگیا ہے۔
2۔ مالی سال 21-2020  میں
- اپریل تا اگست 2020 کے دوران 35.73 بلین امریکی ڈالر کا کل ایف ڈی آئی حاصل ہوا ہے۔ یہ کسی مالی سال کے پہلے پانچ مہینوں میں سب سے زیادہ ہے اور 20-2019 کے پہلے پانچ مہینوں  کے مقابلے میں 13 فی صد زیادہ ہے۔
- مالی سال 21-2020 اپریل  کے دوران حاصل ہوئی ایف ڈی آئی ایکویٹی بہاؤ 27.10 بلین امریکی ڈالر ہے۔ یہ بھی کسی مالی سال کے پہلے پانچ مہینوں کے لئے سب سے زیادہ ہے۔ اور 20-2019 کے پہلے پانچ مہینوں  کے مقابلے میں 16 فی صد زیادہ ہے۔
م ن۔ ش ت۔ج
Uno-6557
(Visitor Counter : 185
کابینہ
کابینہ نے زرعی کاروبار کے واسطے معاشی نظام کو بہتر بنانے کی خاطر آپسی تعاون کے قیام کے لئے ہندوستان اور مالدیپ کے درمیان مفاہمت نامے کو منظوری دی
نئی دہلی،06فروری 2019/ وزیراعظم نریندر مودی کی سربراہی میں مرکزی کابینہ نے زرعی کاروبار کے واسطے معاشی نظام کو بہتر بنانے کی خاطر آپسی تعاون کے قیام کے لئے ہندوستان اور مالدیپ کے درمیان سابقہ تاریخ سے مفاہمت نامے کو منظوری دےدی ہے۔ کابینہ نے ہندوستان کی زراعت اور کسانوں کے فلاح و بہبود کی وزارت اور مالدیپ کی ماہی پروری ، سمندری وسائل اور زراعت کی وزارت کے درمیان ہوئے ایک مفاہمت نامے کو منظوری دی ہے ۔جس پر 17 دسمبر 2018 کو دستخط کئے گئے تھے جب مالدیپ کے صدر نے ہندوستان کا سرکاری دورہ کیا تھا۔
زرعی کاروبار کے لئے معاشی نظا م کو بہتر بنانے کی خاطر آپسی تعاون کے قیام کے لئے یہ مفاہمت نامہ زرعی مردم شماری ، زرعی کاروباری مربوط کھیتی کا نظام ، آب پاشی ، بہتر بیج، مٹی کی ذر خیزی کے بندوبست ، تحقیق ، مقامی زرعی کاروبار کی صلاحیت سازی کے شعبوں میں تعاون کی گنجائش فراہم کرتا ہے ۔ اس کے علاوہ اس مفاہمت نامے سے خوراک کے تحفظ اور تغذیہ کے شعبے میں صنعت کاروں کی معلومات بڑھا رہا ہے اور ماحولیاتی لچکدار زرعی نظام تیار کرنے کے علاوہ کیڑوں مکوڑوں کے باقیات کا ٹیسٹ کرنے کی سہولیات وغیرہ فراہم کر رہا ہے۔
اس مفاہمت نامے کے تحت ایک مشترکہ ورکنگ گروپ تعاون کے منصوبے تیار کرنے کے لئے تشکیل دیا جائےگا اور فریقوں کے ذریعے طے کئے گئے کام کاج کو نافذ کرنے کے علاوہ وضع کی گئیں سرگرمیاں نافذ کرنے سے متعلق کام کے بارے مطلع کرے گا۔
کابینہ
کابینہ نے بھارت اورکویت کے درمیان کھاتہ داری، فائنانس اور آڈٹ سے متعلق علم میں اضافے کے لئے مفاہمت نامے کو منظوری دی
نئی دہلی،23؍اکتوبر،وزیراعظم نریندر مودی کی صدارت میں مرکزی کابینہ نے کویت میں کھاتہداری،فائنانساورآڈٹسےمتعلقعلم میں صلاحیت سازی اور اسے مستحکم کرنے کےلئےمفاہمتنامےکومنظوریدے دی ہے۔
فوائد:
مفاہمت نامے میں بھارت اور کویت کی دو اکائیوں کو شامل کیا ہے۔
- انسٹی ٹیوٹ آف چارٹرڈ اکاؤنٹنٹس آف انڈیا  اور کویت اکاؤنٹنٹس اینڈ آڈیٹرس ایسوسی ایشن  دونوں اداروں کے ارکان کے فائدے اور ان کی پیشہ وارانہ مہارت کو فروغ دینے کی خاطر مل کر کویت میں تکنیکی اجلاس ، سیمینار اور کانفرنسوں کا انعقاد کریں گے۔اس سلسلے میں آنے والے اخراجات دونوں فریقوں کے ذریعے تحریری طور پر متفقہ تناسب میں برداشت کئے جائیں گے۔
- آئی سی اے آئی اور کے اے اے اے کارپوریٹ حکمرانی ، تکنیکی ریسرچ اور صلاح ومشورہ ، معیار کی یقین دہانی ، فورنسک اکاؤنٹنگ ، چھوٹے اور اوسط درجے کی پریکٹس سے متعلق معاملات ، اسلامی فائنانس ، مسلسل جاری پیشہ ورانہ ترقی اور باہمی مفاد کے دیگر موضوعات میں مل کر امکانی تعاون قائم کریں گے۔ آئی سی اے آئی کا اور کے اے اے اے دونوں تعاون اکاؤنٹنگ کے علم میں اضافے ، پیشہ وارانہ ترقی کے لئے اشتراک ، تکنیکی اجلاس ، سیمینار اور کانفرنسوں میں تعاون کے لئے مفاہمت نامے کے ضابطوں کو نافذ کریں گے۔ کے اے اے اے اس طرح کے اجلاس کے انعقاد کے لئے جگہ فراہم کرے گا اور اپنے طلباء اور فیکلٹی کے ارکان کو ان میں شرکت کی ہمت افزائی کرے گا۔
- مفاہمت نامے کے مجوزہ ضابطوں کے تحت آئی سی اے آئی اور کے اے اے اے باہمی اشتراک کے شعبے میں مستقبل کے فروغ کے امکانات پر تبادلہ خیال کریں گے۔ پہلے یہ تبادلہ خیال تعاون اور ڈھانچے کو سمجھنے ، بیرونی ضابطوں اور اندرونی ضابطوں کے فریم ورک مرتب کرنے اور دونوں اداروں کے ارکان اور ان کے پیشوں کے لئے ضابطوں پر تبادلہ خیال کیا جائے گا۔ یہ ان دونوں اداروں کے مؤثر ہونے اور ان کی حکمرانی کے مفاد میں ہوگا۔
- کے اے اے اے اور آئی سی اے آئی اکاؤنٹنگ ، فائنانس اور آڈٹ کے موضوع پر کویت میں مختصر مدت کے پیشہ وارانہ کورس شروع کرنے میں اشتراک کریں گے جس سے کویت کے شہریوں کو فائدہ حاصل ہوگا۔
- آئی سی اے آئی اور کے اےا ے اے باہمی مفاد کے مخصوص شعبوں میں امکانی تعاون کے قیام کے لئے مل کر کام کرنے کی خاطر مناسب اقدامات کریں گے۔ آئی سی اے آئی اور کے اے اے اے کے اشتراک سے کویتی حکومت ؍ وزارتوں ؍ کے اے اے اے کے ارکان اور کویتی باشندوں کے لئے تکنیکی پروگرام پیش کرے گا۔
- کویت میں بھارت کے چارٹرڈ اکاؤنٹنٹس مقامی کاروباریوں اور دیگر فریقوں کو فائنانشیل رپورٹنگ کے معاملات میں مدد کررہی ہے اور وہاں اس کی بہت عزت وتکریم ہے۔ مجوزہ مفاہمت نامے سے امید ہے کہ کویت میں بھارت کے چارٹرڈ اکاؤنٹنٹس کی مثبت شبیہ میں مزید اضافہ ہوگا اور ان پر اعتماد کو پختہ کرنے میں مدد ملے گی۔
۔۔۔۔۔۔۔۔۔۔۔۔۔۔۔
U-4739
(Visitor Counter : 93
قبائیلی امور کی وزارت
آزادی کے 75 برس مکمل ہونے کے موقع پر TRIFED نے 75 نئی قبائلی مصنوعات ٹرائبس انڈیا کیٹلوگ میں شامل کیں
جی آئی ٹیگنگ کے لئے 20 ہندوستانی ریاستوں سے قبائلی نوعیت کی 75 مصنوعات کی بھی نشاندہی کی گئی ہے
اہم خصوصیات:
- ہندوستان کی آزادی کے 75 برس مکمل ہونے پر TRIFED کی لانچ کردہ 75 نئی قبائلی مصنوعات کو جامع دلکش ٹرائبس انڈیا کیٹلوگ میں شامل کیا گیا۔
- ٹی آر آئی ایف ای ڈی جی آئی موومنٹ نے بھی قبائل نوعیت یا وسائل کی 75 ویں اشیاء کی نشاندہی کی ہے جسے جغرافیائی نشاندہی  کے لئے رجسٹر کیا جائے گا۔
- بیس ہندوستانی ریاستوں سے جی آئی ٹیگنگ کے لئے قبائلی مصنوعات کی نشاندہی کی گئی۔
- جی آئی قبائلی مصنوعات کے طور پر نشان زد 75 مصنوعات میں سے 37 مصنوعات شمال مشرقی آٹھ ریاستوں سے متعلق رہیں۔
- قبائلی آبادی والی ریاستوں جھارکھنڈ سے سات مصنوعات اور مدھیہ پردیش سے چھ مصنوعات کو بھی جی آئی ٹیگنگ کے لئے نشان زد کیا گیا ہے۔
اب جبکہ ہندوستان آزادی کی 75 ویں سالگرہ منارہا ہے امرت مہوتسو کے تحت متعدد اقدامات کئے جارہے ہیں اور پروگراموں کا انعقاد کیا جارہا ہے ۔ امرت مہوتسو ، آتم نربھر بھارت کے جذبے سے تحریک پاتا ہے۔
آتم نربھر بھارت وہ مشن ہے جس سے ترغیب پا کر TRIFED قبائلیو کی آمدنی اور روزگار میں مدد کرنے کے لئے اپنی کوششوں میں تحریک پاتی ہے۔ قبائلی دستکاروں کی فنکارانہ مہارت کے اعتراف کی جانب ایک چھوٹا ساقدم اٹھاتے ہوئے اور انھیں روزگار فراہم کرنے میں مدد کے لئے TRIFED اپنے نیٹ ورک کے ذریعہ قبائلی مصنوعات اور دستکاریوں کی آن لائن اور آف لائن فروخت کا کام کررہی ہے۔
اب جبکہ ہندوستان اپنی آزادی کے 75 برس مکمل کررہا ہے TRIFED نے 75 نئی قبائلی مصنوعات کو لانچ کرکے انھیں ٹرائبس انڈیا کیٹلوگ میں شامل کیا ہے۔ ملک بھر سے تعلق رکھنے والی ان اشیاء میں خوبصورت آئٹم مثلاً دھاتوں سے بنی مورتیاں، ہاتھ سے بنے زیورات، گھروں کو سجانے کی چیزیں ، دستکاری سے بنے کپڑے مثلاً شرٹ، کرتا، ماسک اور آرگینک مصنوعات مثلاً مصالحے ، جوس اور جڑی بوٹی کی مصنوعات شامل ہیں۔
اس کے علاوہ TRIFED نے ہندوستان کی 75 ویں آزادی ۔ عوامی تحریک کے مقاصد کے تحت 75 قبائلی مصنوعات کی نشاندہی کی ہے جنھیں جغرافیائی نشاندہی  ٹیگ کے تحت رجسٹرڈ کرایا جائے گا۔ 20 ریاستوں سے یہ اشیاء منتخب کی گئی ہیں۔ ان میں سے 37 مصنوعات آٹھ شمال مشرقی ریاست کی ہیں۔ قبائلی آبادی والی ریاستوں میں جھارکھنڈ کی سات مصنوعات اور چھ مصنوعات مدھیہ پردیش کی ہیں۔
اس کے علاوہ TRIFED دنیا بھر میں سو ہندوستانی مشنوں/ سفارتخانوں میں آتم نربھر بھارت کارنر قائم کرنے والا ہے۔ یہ کارنر آئی جی ٹیگ والی قبائلی مصنوعات کے لئے مخصوص مقام ہوگا۔ جن مشنوں ور سفارتخانوں سے رابطہ قائم کیا گیا تھا ان میں سے 42 نے جواب دیدیا ہے اور TRIFED قبائلی مصنوعات کی پہلی کھیپ وہاں قائم کردہ کارنرز کے لئے پہنچانے کے عمل میں ہے۔
پسماندہ قبائلی عوام کو بااختیار بنانے کے لئے ملک بھر میں ان کی برادریوں کی اقتصادی حالت میں سدھار کی غرض سے TRIFED قبائلی مصنوعات حاصل کرکے ان کی مارکیٹنگ کا کام اپنی ویب سائٹ سے آن لائن اور آف لائن دونوں طرح سے فروخت کراتی ہے۔
امید کی جاتی ہے کہ ان اضافی کوششوں کے ساتھ یہ قبائلی مصنوعات دیسی اور بین الاقوامی مارکیٹ میں اپنی جگہ بنائیں گی اور ’’ووکل فار لوکل‘‘ کے ویژن کے تحت ’’قبائلی مصنوعات خریدو‘‘ کو حاصل کیا جاسکے گا اور اس کے ذریعہ ملک میں قبائلی لوگوں کی آمدنی اور روزگار کے لئے ٹھوس نتائج سامنے آئیں گے۔ TRIFED کی ٹیم ہندوستان کی آزادی کے 75 برس مکمل ہونے کے موقع پر یہی امید کرتی ہے اور یہی مشن رکھتی ہے۔
کامرس اور صنعت کی وزارتہ
کابینہ نے گندم یا میسلن کے آٹے کی برآمدی پالیسی میں ترمیم کو منظوری دے دی
وزیر اعظم جناب نریندر مودی کی صدارت میں کابینہ کمیٹی برائے اقتصادی امور نے گندم یا میسلن کے آٹے  کو برآمدی پابندیوں سے استثنیٰ کی پالیسی میں ترمیم کو منظوری دے دی ہے۔
اثرات:
اس منظوری سے گندم کے آٹے کی برآمدات پر پابندی لگ جائے گی جس سے گیہوں کے آٹے کی بڑھتی قیمتوں کو روکا جا سکے گا اور سماج کے سب سے کمزور طبقوں کے غذائی تحفظ کو یقینی بنایا جا سکے گا۔
نفاذ:
غیر ملکی تجارت کا ڈائرکٹریٹ جنرل  اس سلسلے میں ایک نوٹیفکیشن جاری کرے گا۔
پس منظر:
روس اور یوکرین گندم کی برآمدات کرنے والے سب سے بڑے ملک ہیں جن کی گیہوں کی عالمی تجارت میں حصہ داری تقریباً ایک چوتھائی ہے۔ ان دونوں ممالک کے درمیان جاری تصادم کی وجہ سے گندم کی عالمی سطح پر فراہمی میں رکاوٹ پیدا ہوئی ہے، جس کے نتیجہ میں ہندوستانی گیہوں کی مانگ میں اضافہ ہوا ہے۔ اس کے نتیجہ میں، گھریلو بازار میں گیہوں کی قیمت بڑھنے لگی ہے۔ ملک کے 1.4 بلین لوگوں کے غذائی تحفظ کو یقینی بنانے کے لیے، مئی 2022 میں گندم کی برآمدات پر پابندی لگانے کا فیصلہ کیا گیا تھا۔
لیکن، گندم کی برآمدات پر پابندی کی وجہ سے ، غیر ملکی بازاروں میں گیہوں کے آٹے کی مانگ میں اضافہ ہوا ہے اور سال 2021 کے اپریل-جولائی مہینے کے مقابلے اپریل-جولائی 2022 کے دوران ہندوستان سے گندم کی برآمدات میں 200 فیصد کا اضافہ ہوا ہے۔
بین الاقوامی بازار میں گیہوں کے آٹے کی مانگ میں اضافہ کی وجہ سے گھریلو بازار میں گیہوں کے آٹے کی قیمت کافی بڑھ گئی ہے۔
اس سے قبل، یہ پالیسی تھی کہ گیہوں کے آٹے کی برآمدات پر کوئی پابندی نہ لگائی جائے۔ لہٰذا، غذائی تحفظ کو یقینی بنانے اور ملک میں گیہوں کے آٹے کی بڑھتی ہوئی قیمتوں کو روکنے کے لیے گیہوں کے آٹے کی برآمد پر پابندیوں سے استثنیٰ کو واپس لے کر پالیسی میں جزوی ترمیم کی ضرورت تھی۔
سٹرک ٹرانسپورٹ اور شاہراہوں کی وزارت
حکومت کوالٹی کے بارے میں سمجھوتہ کئے بغیرسڑک تعمیر کی لاگت کم کرنے پر توجہ مرکوز کررہی ہے: نتن گڈکری
ٹرانسپورٹ کے مرکزی وزیر نے صنعت سے کہا کہ وہ فوری طورپر سرکاری امداد کے لئے ایک 10سالہ نقص کی ذمہ داری کی مدت کا خاکہ تیار کریں اور بہترین بین الاقوامی ٹکنالوجی استعمال کریں
نئی دہلی ،11ستمبر2020:سڑک ٹرانسپورٹ اور شاہراہوں اور ایم ایس ایم ای کے مرکزی وزیر جناب نتن گڈکری نے کہا کہ حکومت کی پالیسی کوالٹی کے بارے میں سمجھوتہ کئے بغیر سڑک تعمیر کی لاگت میں کمی لانے کو یقینی بنانا ہے ۔آج فکی کے ذریعہ منعقدہ تارکول اورسڑک تعمیر – ‘بٹو کون 2020’ سے متعلق ایک دو روزہ ورچوول کانفرنس اور نمائش سے خطاب کرتے ہوئے جناب گڈکری نے کہا کہ حکومت اس کے لئے کام کررہی ہے لیکن اس سلسلے میں ابھی مزید کام کی ضرورت ہے ۔
جناب نتن گڈکری نے صنعت سے کہا کہ وہ سڑک کی تعمیر میں پلاسٹک اور ربر کے کچرے کا استعمال کریں جس سے ماحولیات کو بہتگر بنانے میں بھی مدد ملے گی۔اس کے علاوہ اسٹیل پلانٹوں سے نکلنے والا استعمال شدہ تیل اور فلیش جیسے کچرے کے استعمال کی بھی حوصلہ افزائی کی جانی چاہئے۔انہوں نے مقامی پیداوار مثلاََ جوٹ یا ناریل کا ریشہ اور دیگر مصنوعات کو سڑک تعمیر میں استعمال کئے جانے کابھی مشورہ دیا جس سے نہ صرف سڑ ک کی پائیداری میں اضافہ ہو گا بلکہ اس کی سطح بھی گاڑی چلانے کے لئے مزید بہتر ہوگی۔انہوں نے کہا کہ حکومت پری کاسٹ کے لئے ایک نمونہ ڈیزائن سسٹم تیار کرے گی۔
ٹکنالوجی کے استعمال کا ذکر کرتے ہوئے جناب گڈکری نے صنعت سے کہا کہ وہ سڑک تعمیر میں عالمی سطح کی ٹکنالوجی استعمال کرے۔ انہوں نے صنعت سے کہا کہ وہ تارکول کی سڑکو ں کی تعمیر کے لئے نقص کی ذمہ داری کی مدت کو دس سال کرتے ہوئے منصوبہ تیار کرے جبکہ
فی الحال یہ مدت 5سال ہے ۔
صنعت کو مکمل تعاون کا یقین دلاتے ہوئے جناب گڈکری نے کہا کہ حلوٹت کھلا ذہن رکھتی ہے، شفافیت ، معینہ مدت پر کام کی تکمیل ، بہترنتائج والے کاموں اور معیار کے لئے عہد بند ہے۔انہوں نے صنعت سے کہا کہ وہ آئے اور حکومت کو قائل کرے کیونکہ وہ منظوری دینے کے لئے تیار ہے ۔انہوں نے اس بات پر زوردیا کہ اگر سڑکو ں کی کوالٹی بہتر ہوگی تو تارکول کی سڑکوں میں گرام پنچایتوں سے ضلعی سڑکوں تک ، ریاستی شاہراہوں سے قومی شاہراہوں تک اضافہ ہوگا ۔
جناب گڈکری نے مزید کہا کہ کووڈ -19 کے باوجود حکومت تیز رفتار سے سڑکوں کی تعمیر کا کام کررہی ہے اور ٹھیکے دینے میں تیزی لارہی ہے ۔انہوں نے کہا کہ اس مشکل وقت میں بھی تعمیر کی رفتار کم نہیں ہوئی ہے۔
سڑک تعمیر کی رفتار کی ستائش کرتے ہوئے فکی کی صدر ڈاکٹر سنگیتا ریڈی نے کہا کہ کووڈ-19 کی وجہ سے درپیش چیلنجوں کے باوجود سڑک ٹرانسپورٹ اور شاہراہوں کی وزارت نے ملک میں شاہراہو ں کی تعمیر کے لئے اپنے نشانے سے آگے بڑھ کر کام کیا ہے۔
وزارت ماہی پروری، مویشی پروری و ڈیری
سال کے اختتام کا جائزہ: مویشی پروری اور ڈیری کا محکمہ
آتم نربھر بھارت ابھیان کے تحت مویشی پروری کے بنیادی ڈھانچے کے فروغ کیلئے 15000کروڑ روپے کا فنڈ قائم
ملک بھر میں مصنوعی افزائش نسل پروگرام کے دوسرے مرحلے کا آغاز۔ مصنوعی افزائش نسل کی 2.64 لاکھ کارروائیوں سے 1.73 لاکھ کسانوں کو فائدہ
کسان کریڈٹ کارڈوں کے ذریعہ پی ایم-کسان سے فائدہ اٹھانے والوں کو رعایتی قرضوں کی فراہمی کے لئے خصوصی مہم چلائی گئی
مویشی پروری کے بنیادی ڈھانچے کے فروغ کا فنڈ 
وزیر اعظم نے آتم نربھر بھارت ابھیان کے تحت مویشی پروری کے بنیادی ڈھانچے کے فروغ کیلئے 15000 کروڑ روپے کا فنڈ قائم کرنے کا اعلان کیا ہے۔ اے ایچ آئی ڈی ایف کو انفرادی کاروباری افراد ، نجی کمپنیوں ، ایم ایس ایم ای ، کسان پروڈیوسر آرگنائزیشن  اور سیکشن 8 کمپنیوں کے ذریعہ سرمایہ کاری کی ترغیب دینے کی منظوری دی گئی ہے۔ اس کا مقصد [i] ڈیری پروسیسنگ اور قدر افزوں بنیادی ڈھانچے کا قیام[ii] گوشت کے پروسیس اور قدر افزوں بنیادی ڈھانچے کا قیام [iii] مویشیوں کی خوراک کے پلانٹ کا قیام ہے۔ تمام مجازی اداروں کو تین فیصد کے حساب سے سود میں چھوٹ دی جائے گی۔ اب تک بینکوں نے 150 کروڑ روپے کے پروجیکٹ قرضوں کی اے ایچ آئی ڈی ایف کے تحت منظوری دی ہے۔ اہل ادارے قرض کیلئے https://ahidf.udyamimitra.inپر آن لائن درخواست دے سکتے ہیں۔
 ملک گیر مصنوعی افزائش نسل پروگرام  دوسرا مرحلہ
ملک کے 600 اضلاع کے لئے فی ضلع 20،000 مویشیوں کے ملک گیر مصنوعی افزائش نسل پروگرام حال ہی میں حکومت نے ستمبر ، 2019 میں شروع کیا تھا جو نسلوں کی بہتری کے لئے صد فیصد مرکزی تعاون کے ساتھ اس طرح کا سب سے بڑا پروگرام ہے۔
"ملک بھر میں مصنوعی افزائش نسل پروگرام" کے تحت ، پہلے مرحلے میں ، 76 لاکھ مویشیوں کا احاطہ کیا گیا ہے ۔ 90 لاکھ ایسے اقدام انجام دیئے گئے ہیں اور 32 لاکھ سے زائد کسانوں کو مستفید کیا گیا ہے۔ این اے آئی پی فیز 2 کا آغاز یکم اگست 2020 ء سے 604 اضلاع  میں کیا گیا ہے۔ اب تک ، این اے آئی پی فیز 2 کے تحت ، 2.64 لاکھ ایسے اقدام انجام دیئے گئے ہیں اور 1.73 لاکھ کسانوں کو مستفید کیا جا چکا ہے۔
 ڈیری سیکٹر کے لئے ورکنگ کیپیٹل قرضوں پر سود میں چھوٹ
مویشی پروری اور ڈیری محکمے نے "ڈیری سیکٹر کے لئے ورکنگ کیپیٹل لون پر سود میں چھوٹ" کا سلسلہ شروع کیا ہے جو کہ ڈیری کی سرگرمیوں میں لگی کواپریٹیو اور زرعی پیداوار سے متعلق انجمنوں [ایس ڈی سی اینڈ ایف پی او] کی مدد کی اس کی اسکیم کا حصہ ہے۔ ایس ڈی سی ایف پی او کی سود میں چھوٹ کی اسکیم کے تحت اب تک 100.85 کروڑ روپے سود میں چھوٹ کی مد میں منظور کئے گئے ہیں۔ یہ رقم 16 اکتوبر 2020 تک دودھ سے متعلق انجمنوں کے 8031.23 کروڑ روپے کے ورکنگ کیپیٹل قرض کے سلسلے میں ہے۔
 کسان کریڈٹ کارڈ  برائے مویشی پرور اور ڈیری سے وابستہ کسان
کسان کریڈٹ کارڈوں کے ذریعہ پی ایم-کسان سے فائدہ اٹھانے والوں کو رعایتی شرحوں پر قرضوں کی فراہمی کے لئے خصوصی مہم چلائی گئی ہے۔ اس مہم میں مویشی پالنے اور دودھ کے کاروبار والے کسانوں کو شامل کیا گیا ہے۔ اس سے ایسے کاشتکار رعایتی سود کی شرح پر ادارہ جاتی کریڈٹ تک رسائی حاصل کرسکیں گے۔ ڈھائی کروڑ کسانوں کا احاطہ کیا جائے گا اور وہ تقریبا 2 2 لاکھ کروڑ روپے کے قرضوں سے فائدہ اٹھائیں گے۔ اب تک دودھ سے متعلق انجمنوں نے ڈیری فارمس کی 51.23 لاکھ درخواستیں وصول کی ہیں اور 41.40 لاکھ درخواستیں بینکوں کو ارسال کردی گئی ہیں۔